Suid-Afrikaanse Rand - Wikipedia

# Suid-Afrikaanse Rand

### vanuit Wikipedia, die vrye ensiklopedie.

Die ou en nuwe R5 munte

Die Rand is die geldeenheid van Suid-Afrika sedert die republiekwording en desimalisasie in 1961, toe dit die Suid-Afrikaanse Pond vervang het.

- 'n Rand word opgedeel in 100 sente (voorgestel deur die letter c)
- Die Rand is beskikbaar in 7 muntstukke (5c, 10c, 20c, 50c, R1, R2 en R5) en 5 note (R10, R20, R50, R100 en R200). Daar word vanaf April 2002 nie meer een- en tweesentstukke gemunt nie.

- Die ISO-geldeenheidkode is ZAR, en die algemene notasie is die voorvoegsel R.
- Wisselkoers (11/07/2006): 1 USD = 7,10 ZAR, 1 EUR = 9,06 ZAR, 1 JPY = 0,06 ZAR

Die ou R1 en nuwe R10 banknote

Die eerste banknote het die afbeelding van Jan van Riebeeck, die eerste Nederlandse goewerneur van Kaapstad, gedra. In die 1980s is die note herontwerp met afbeeldings van inheemse grootwilddiere, soos die renoster, leeu, luiperd, buffel, olifant, ens.

Vanaf die geldeenheid se instelling in 1961 tot 1982 was die rand sterker as Amerika se dollar, maar dit het in die 1980's skerp begin verswak as gevolg van sanksies wat teen die land geplaas is oor die regering se apartheidsbeleid. In die 1990's het dit die verswakking voortgesit as gevolg van onsekerheid oor die land se toekoms onder die nuwe regering.

Net ná die 11 September 2001 aanvalle het die Rand 'n dramatiese verlies teen die VS Dollar gelei. In Desember 2001 het die Rand 'n rekordlaagtepunt bereik teen 1 USD = 13,85 ZAR; van toe af het die Rand weer herstel en meer as 50% van sy waarde teruggewen, soveel so dat onlangse versterkings in die geldeenheid (vanaf R13,84 per dollar in 2001 tot onder R6 per dollar in 2005) groot verliese vir sommige maatskappye beteken het en baie werke as gevolg hiervan verlore gegaan het.

In Augustus 2004 is 'n nuwe R5 munt bekendgestel, in 'n poging om vervalsing van die ou R5 munt te probeer beperk. Sekuriteitsmaatreëls wat ingestel is sluit in 'n tweemetalige ontwerp (soortgelyk aan die 1 en 2 munte en die Britse £2 munt), 'n spesiale geriffelde sekuriteitsgroef om die rand en mikro-belettering.

## [wysig] Eksterne skakels

Multimedia oor hierdie onderwerp is te vinde op Wikimedia Commons onder die titel:
Rand (currency)

- Suid-Afrikaanse Reserwebank

Sien ook: Witwatersrand, Krugerrand

DIE EKONOMIE VAN SUID-AFRIKA

Artikels in hierdie reeks:
Ekonomie van Suid-Afrika
Krugerrand
Landbou in Suid-Afrika
Suid-Afrikaanse Rand

Ontsluit van "http://af.wikipedia.org../../../s/u/i/Suid-Afrikaanse_Rand_9512.html"

Kategorieë: Ekonomie | Suid-Afrika | Geldeenhede | Ekonomie van Suid-Afrika

##### Views

- Artikel
- Bespreking
- Huidige wysiging

##### Soek

##### Ander tale

- Català
- Deutsch
- English
- Español
- Français
- Italiano
- 日本語
- Lietuvių
- Nederlands
- Polski
- Português
- Simple English
- Slovenčina
- Svenska